Treener

Treener on sportlasi kutseliselt ette valmistav ja õpetav inimene. 

Spordiala järgi eristatakse näiteks jalgpallitreenereid, korvpallitreenereid jne.

Kutsenimetus
Alates 2013. aastast Eestis kehtivate treenerite kutsestandardite järgi võib treener saada kas 
 abitreeneri, (EKR kutsetase 3)
 nooremtreeneri,  (EKR kutsetase 4)
 treeneri, (EKR kutsetase 5)
 vanemtreeneri, (EKR kutsetase 6)
 meistertreeneri  (EKR kutsetase 7) või
 eliittreeneri  (EKR kutsetase 8) kutsenimetuse.Treenerikutse kirjeldus Eesti Olümpiakomitee veebilehel (vaadatud 07.03.2020).

Tunnustamine
Treenerite tunnustamiseks anti okupatsiooni ajal Eesti NSV-s  Eesti NSV teenelise treeneri aunimetust. 

Tänapäeval valitakse EOK eestvedamisel aasta treenereid.Aasta treener, eok.ee

 Treenerikutse 
Eestis kehtivad alates 2013. aasta novembrist järgmised kutsestandardid:

 abitreener (kutsetase 3) on omandanud kutsealased oskused ja teadmised, sageli kutsealase väljaõppega. Tööülesanded on ühetaolised ja ta võib vajada juhendamist
 nooremtreener (kutsetase 4) on omandanud kutsealased oskused ja teadmised ning sooritanud praktika, tööülesanded on erinevad ja ta töötab iseseisvalt
 treener (kutsetase 5) on omandanud kutsealased oskused ja teadmised ning ta on treenerina kaua töötanud, tööülesanded on vastutusrikkad.
 vanemtreener (kutsetase 6) on omandanud kutsealased oskused ja teadmised kombineeritult kõrgema erialase formaalõppe ja kutsealase koolitusega ning pikaajalise ja tulemusliku treeneritööga. Ta täidab analüüsimist ja otsustamist eeldavaid tööülesandeid ettearvamatutes olukordades ja sportliku konkurentsi või tervise erinõuete tingimustes. Vanemtreener vastutab erialaste teadmiste edasiandmise eest huvitatud osapooltele ning juhib terviklikuks treeninguprotsessiks vajalike ressursside kasutamist ja treenerite omavahelist töökorraldust.
 meistertreener (kutsetase 7) on enamasti omandanud kutsealased oskused ja teadmised kombineeritult kõrgema erialase formaalõppe ja kutsealase koolitusega ning pikaajalise pideva ja tipptasemel tulemusliku treeneritööga. Ta täidab teadmiste analüüsimist, süstematiseerimist, edasiarendamist ja õpetamist eeldavaid tööülesandeid ettearvamatutes ning uuenduslikku käsitlust nõudvates olukordades ja kõrgetasemelise sportliku konkurentsi või tervise erinõuete tingimustes. Meistertreener vastutab erialaste teadmiste edasiandmise eest huvitatud osapooltele, loob uut teadmust, arendab spordiala metoodikaid ning koostab õppematerjale, mis aitavad kaasa treenitavate meisterlikkuse kasvule. Vastutab tervikliku treeninguprotsessi strateegilise planeerimise ja juhtimise eest.

 eliittreener (kutsetase 8) on omandanud kutsealased tipposkused ja -teadmised akadeemilise kõrgtasemega võrreldaval määral ning need on rahvusvahelisel tipptasemel korduvalt tõestatud tulemusliku treeneritöö kaudu. Ta täidab valitud erialal eriti arenenud ja spetsialiseeritud oskusi ning tehnikaid eeldavaid tööülesandeid, kasutades tulemuslikult kõige edumeelsemaid ja piirialadel olevaid teadmisi kõikides liikumisharrastuse ning spordi valdkondades ja tasemetel. Ta on rahvusvaheline autoriteet, ta kujundab eeskuju ja käitumise kaudu spordiala kultuuri rahvusvahelisel tasemel, demonstreerib oma uuendusmeelsust, iseseisvust, teadus- ja kutsealast meisterlikkust ning pidevat pühendumust uute ideede või protsesside arendamisel töö- või õppesituatsioonides.

2020. aasta lõpu seisuga oli Eestis kehtiva kutsetunnistusega treenereid 3693, kellest ainult viiel on kutsetase 8.

Vaata ka
Mängufilm „Vehkleja” 2015
Mängufilm „Kalev” 2022

 Viited 


Kategooria:Sport
Kategooria:Inimesed